Neuvoston asetus (ETY) N:o 1026/91, annettu 22 päivänä huhtikuuta 1991, yhteisön täysikasvuisten nautaeläinten ruhojen luokitteluasteikosta annetun asetuksen (ETY) N:o 1208/81 muuttamisesta



Virallinen lehti nro L 106 , 26/04/1991 s. 0002 - 0003

Suomenk. erityispainos Alue 3 Nide 37 s. 0098

Ruotsink. erityispainos Alue 3 Nide 37 s. 0098



NEUVOSTON ASETUS (ETY) N:o 1026/91, annettu 22 päivänä huhtikuuta 1991, yhteisön täysikasvuisten nautaeläinten ruhojen luokitteluasteikosta annetun asetuksen (ETY) N:o 1208/81 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon täysikasvuisten nautojen ohjehinnan ja interventiohinnan vahvistamisesta markkinointivuodelle 1980/1981 sekä yhteisön täysikasvuisten nautojen ruhojen luokitteluasteikon käyttöönottamisesta 5 päivänä kesäkuuta 1980 annetun neuvoston asetuksen (ETY) N:o 1358/80(1), ja erityisesti sen 4 artiklan 1 kohdan, ottaa huomioon komission ehdotuksen, sekä katsoo, että asetuksessa (ETY) N:o 1208/81(2) vahvistetaan yhteisön täysikasvuisten nautojen ruhojen luokitteluasteikko, ja nautakarjan jalostuksen avulla aikaan saadun geneettisen edistyksen johdosta olisi suotavaa mukauttaa yhteisön täysikasvuisten nautojen ruhojen luokitteluasteikko kaksoislihastyyppisten eläinten huomioon ottamiseksi; tätä varten olisi säädettävä nykyisiä luokkia ylemmän lihakkuusluokan vapaaehtoisesta käyttöönottamisesta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1208/81 seuraavasti. 1) Korvataan 3 artikla seuraavasti: "3 artikla 1. Täysikasvuisten nautojen ruhot jaetaan seuraaviin laatuluokkiin: A. Nuorempien kuin kaksivuotiaiden kuohitsemattomien sonnien ruhot. B. Muiden kuohitsemattomien sonnien ruhot. C. Kuohittujen sonnien ruhot. D. Lehmien ruhot. E. Muiden naaraspuolisten nautojen ruhot. Kirjaimia A, B, C, D ja E käytetään ruhojen tunnuksina 1 päivästä tammikuuta 1992, sanotun kuitenkaan rajoittamatta interventiosääntöjen soveltamista. Asetuksen (ETY) N:o 805/68 27 artiklassa säädettyä menettelyä noudattaen vahvistetaan perusteet ruholaatuluokkien erottamiselle toisistaan. 2. Täysikasvuisten nautojen ruhot luokitellaan arvioimalla tässä järjestyksessä: a) lihakkuus; b) rasvaisuus, sellaisina kuin ne määritellään liitteissä I ja II. Jäsenvaltiot voivat käyttää liitteessä I kirjaimella S merkittyä lihakkuusluokkaa ottaakseen huomioon nykyisiä luokkia korkeamman lihakkuusluokan (kaksoislihastyyppi) vapaaehtoisella käyttöönotolla erikoisen tuotantomuodon ominaisuudet tai siltä odotetun kehityksen. Jäsenvaltioiden, jotka aikovat käyttää tätä mahdollisuutta, on annettava se tiedoksi komissiolle ja muille jäsenvaltioille. 3. Jäsenvaltioilla on lupa jakaa kukin liitteissä I ja II määrätty luokka enintään 3 alanimikkeeseen." 2) Korvataan liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1991. Neuvoston puolesta Puheenjohtaja R. STEICHEN (1) EYVL N:o L 140, 5.6.1980, s. 4 (2) EYVL N:o L 123, 7.5.1981, s. 3 LIITE "LIITE I >TAULUKON PAIKKA>